
ΚΗΝΕΝΗΕ ΜΗΘΗΤΗΕ ΕΕ ΜΠΗΤΕΟΕΧΟΛΕΕ 

*Φανταστικός διάλογος ανάμεσα σε έναν πειρα(γ)ματία και έναν μαθητή. 0 παραπάνω διάλογος μπορεί να μην έγινε έτσι ακριβώς, είναι 
εμπνευσμένος όμως από πραγματικούς διαλόγους. 


Π£ΐρα(ΐ|)μ.ατΐα-ΐ:3η λυκείου ε; Και για ποια σχολή το σκέφτεσαι; 

ΟΛοί-Πΐ— Μαθητήτ: Λέω για αστυνομικός. 

Π : Τόσες σχολές υπάρχουν αυτή διάλεξες..; 

Ο _ Μ : Βασικά δεν την διάλεξα... Παίζουν προβλήματα σπίτι με τα οικονομικά. Αν πάω για αστυφυλάκων οι γονείς μου δεν 
θα χρειάζεται να πληρώνουν για νοίκι, φαγητό κ.λ.π. Είναι όλα καλυμμένα και μετά τις σπουδές θα έχω και δουλειά. 

Π : Όλοι προσπαθούν να λύσουν το θέμα της επιβίωσης, να έχουν χρήματα για να μπορούν να ζήσουν. Αυτό όμως δεν είναι το μόνο 
κριτήριο όταν είναι να πάρεις μια απόφαση, θα δέχεσαι δηλαδή να ρουφιανεύεις κόσμο αν γίνεις ασφαλίτης, να χτυπάς ανθρώπους 
που αντιστέκονται αν γίνεις ΜΑΤατζής, να κυνηγάς μετανάστες επειδή δεν έχουν χαρτιά; Καλά, ξέχασες που μπήκαν στην κατάληψη τον 
Σεπτέμβρη..; η_Μ : Συμφωνώ ότι δεν είναι το μόνο κριτήριο και δεν έχω σκοπό να κοιτάω μόνο την πάρτη μου: να παίρνω εγώ τα 
λεφτά μου και ας κόψουν οι άλλοι το κεφάλι τους. Εγώ όμως δεν θα γίνω σαν αυτούς, δεν θα βαράω κόσμο επειδή με 
διατάξανε, ούτε θα κυνηγάω μετανάστες για την καύλα μου και σίγουρα θα υπάρχουν και άλλοι συνειδητοποιημένοι εκεί 
μέσα. 

Π : Μπορεί όντως να υπάρχουν και συνειδητοποιημένοι και καλοί άνθρωποι εκεί μέσα. Το θέμα όμως δεν είναι προσωπικό. Το θέμα 
είναι ότι οι μπάτσοι έχουν έναν συγκεκριμένο ρόλο μέσα σ' αυτή την κοινωνία και αυτόν τον ρόλο δεν μπορούν να τον ξεπεράσουν αν 
επιλέξουν να είναι μπάτσοι, όσο καλοί και συνειδητοποιημένοι και να' ναι. Μπορεί εσύ δλδ να το κάνεις χωρίς καύλα αλλά τον μετανάστη 
θα πρέπει να τον κυνηγήσεις για να τον συλλάβεις, μπορεί να μην θες να χτυπήσεις αλλά η διαταγή θα λέει "Διαλύστε την πορεία" και αν 
δεν το κάνεις μάλλον θα πας για απόλυση. 

Ο _ Μ : Πάντως δεν συμφωνώ ότι η μόνη δουλειά του μπάτσου είναι να κυνηγάει διαδηλωτές και μετανάστες. Βοηθάει 
όταν γίνεται ένα ατύχημα, συλλαμβάνει εγκληματίες, βοηθάει στην κίνηση στο δρόμο, βοηθάει να μην επικρατήσει χάος 
μέσα στην κοινωνία. 

Π : Δεν ξέρω τι δουλειές βάζουν σε έναν μπάτσο να κάνει για να δικαιολογούν την ύπαρξή του. Αυτό που ξέρω είναι ότι από τότε που 
δημιουργήθηκε αστυνομία ο κάθε μπάτσος κράταγε ένα όπλο. Αυτό που ξέρω επίσης είναι ότι οι οδηγίες, με τον έναν ή τον άλλο τρόπο, 
του γίνονται σαφείς: "Τα πιστόλια και τα γκλοπ για τους από κάτω σας τα δώσαμε, μην τη δει κανένας δικαστής Ντρεντ και αρχίσει να 
ψάχνει για δικαιοσύνη και υπεύθυνους". Όσο για το χάος που είπες, εγώ βλέπω γύρω μου μια κοινωνία μέσα στην εκμετάλλευση και 
την καταπίεση. Αυτός είναι και ο ρόλος της αστυνομίας, να εξασφαλίσει ότι αυτό το σύστημα εκμετάλλευσης και καταπίεσης θα συνεχίσει 
να υπάρχει και όχι να εξασφαλίσει ότι δεν θα επικρατήσει χάος μέσα στην κοινωνία. 



ΘΕΕ ΚΘΙ ΚΥΡΙΕ!! 

Τι σκατά έθιμο κι αυτό? (]θ5υ5ϋ) Σε κάθε νέα αρχή φωνάζουν τον "03ΐιτΐ3η"* και μας καταβρέχει... έλεος!! Και... (αν έχεις το θεό σου!!..) 
έτσι θα πάνε όλα καλά, λέει., μας δουλεύουν ρεεεε!!! 

Από την άλλη αυτός μέσα στην καλοσύνη... (ο θεός κι η ψυχή του!!..) προσπαθεί να μας πείσει πως υπάρχει θεός., (χριστός και 
παναγία!!..) και πως με την πίστη και την προσευχή όλα γίνονται... (ί30θρ3ΐιη) 

Δηλαδή τώρα εμένα θέλουν να μου πουν πως αν πιστεύω και προσεύχομαι, μπορώ να σταματήσω την τροχιά της γης, να πάω στον ήλιο, 
να με γουστάρει ο Γιώργος, να μην πάθω τίποτα κακό, να περάσω την τάξη, να συναντήσω τον αη-βασίλη, να πάρω παπί, να πάω, βρε 
αδερφέ, τουλάχιστον στον παράδεισο. Κι όλα αυτά., κουνώντας μόνο τα δακτυλάκια μου!!! Έλεος 3§3ίη!! Νομίζω πως και σ' ένα πιάτο 
μακαρόνια να πιστεύεις το ίδιο αποτέλεσμα θα έχεις., άσε που στα ζόρια (όταν τίποτα δεν εισακούγεται) τρως και τα μακαρόνια, σπάς και 
το πιάτο και στανιάρεις!!! ^ιγπθπ*: ιερέας 






Με την έναρξη του σχολικού έτους ξεκίνησε και η υλοποίηση των σχεδίων για την αναδιάρθρωση της παιδείας. Συγχωνεύσεις-καταργήσεις σχολείων, μεγάλη μείωση 
κονδυλίων- περικοπές σε λειτουργικές δαπάνες των σχολείων είναι μερικές από τις νέες εφαρμογές. Ένας κύκλος καταλήψεων στα σχολεία ξέσπασε που σταμάτησε τον 
Οκτώβρη ενώ αναμένεται καινούργιος. 


ΚΗΤΗΛΗΨΗ 

Γιο οΑουτ τουτ Αο^ουτ του κόσμου 


Η κατάληψη δεν αποτελεί μόνο το μέσο πίεσης για την ανατροπή κάποιου 
νόμου ' αποτελεί και πράξη άρνησης ενάντια στον καταπιεστικό θεσμό του 
σχολείου αφού μπλοκάρει την καταναγκαστική σχολική καθημερινότητα. 
Δεν χρειάζονται αιτήματα ή προφάσεις, η κάθε χαμένη ώρα στα σχολικά 
κελιά είναι αιτία από μόνη της. Η κατάληψη είναι πολιτική επιλογή , είναι 
μία πρακτική για τον επαναπροσδιορισμό και την επαναοικειοποίση 
του χαμένου χρόνου, δίνει την ευκαιρία να κατακτηθεί η συλλογικότητα 
και η αλληλεγγύη καθώς ανοίγει το πεδίο για κοινωνικές ζυμώσεις. 


Ακριβώς εκεί βρίσκεται ο κίνδυνος για το σύστημα και για αυτό το κράτος 
προσπαθεί να καταστείλει τις καταλήψεις. Ένα από τα σημαντικά εργαλεία 
που χρησιμοποιεί είναι τα Μ.Μ.Ε . Αλλοτε παρουσιάζουν τις καταλήψεις 
σαν ανοησίες μαθητών που χάνουν τσάμπα μάθημα και προκαλούν φθορές 
και άλλοτε «χτυπούν φιλικά στην πλάτη» με υποτιθέμενη κατανόηση και 
υποστήριξη στα σχολικά προβλήματα και αιτήματα. Επιχειρούν να επηρεάσουν 
τους ίδιους τους καταλήψιες να συνετιστούν για να μην πάει χαμένη η 
χρονιά (δείχνοντας ότι πλέον δεν έχει νόημα) και ακόμα προσπαθούν να 
επηρεάσουν και να τρομοκρατήσουν τους γονείς για να καταστείλουν τα 
παιδιά τους, αφού είναι αυτοί που επιβάλλονται και διαχειρίζονται την ζωή 
τους. Πολλές φορές μία απειλή που γίνεται πράξη από το Υπ.Παιδείας είναι 
η εντολή αναπλήρωσης χαμένων μαθημάτων σε περιόδους διακοπών-αργίας 
ή και το χάσιμο εκδρομών. Το τελευταίο χρονικό διάστημα, κυρίως μετά 
την εξέγερση του Δεκέμβρη το 2008 η καταστολή στις καταλήψεις από την 
κρατική εξουσία γίνεται εξόφθαλμα με τρόπο χυδαίου εκφοβισμού. Μπάτσοι, 
εισαγγελείς σε καταλήψεις, μαθητές διώκονται, γονείς κατηγορούνται 
για παραμέληση ανηλίκου. Καθηγητές-διευθυντές γίνονται ρουφιάνοι 
δίνοντας ονόματα μαθητών στους μπάτσους ως υποκινητές κατάληψης. 

Η κατάληψη μπορεί να πάει ένα βήμα πιο πέρα και να λειτουργήσει όχι 
μόνο ως μέσο διαμαρτυρίας αλλά και σαν χώρος αυτοοργάνωσης και 
ελεύθερης κοινωνικής ζύμωσης. Μέσα στις καταλήψεις δίνεται ο χρόνος και 
η ευκαιρία αληθινών επαφών και συνδιαλλαγών των πραγματικών αναγκών 
και επιθυμιών, δημιουργείται το πεδίο να αποκτηθούν γνώσεις και εργαλεία 
που θα στρέφονται ενάντια στη διανοητική εξαθλίωση του εκπαιδευτικού 
συστήματος , ενάντια στην εξατομίκευση, την πειθαρχία και την υποταγή. Και 
τότε θα στέκεται περισσότερο απειλητικά απέναντι στο εξουσιαστικό σύστημα. 








Μαθητικές αντιστάσεις 

"...Προτείνουμε τη δημιουργία αυτόνομων μαθητικών συμβουλίων 
(Με βασικές αρχές την αντιιεραρχία, την αυτοοργάνωση, την 
αυτονομία και με άγριες διαθέσεις απέναντι στο εκπαιδευτικό 
σύστημα.) με ποικίλες δράσεις όπως η δημιουργία συντακτικής 
ομάδας για την έκδοση εφημερίδας τοίχου, πρωτοβουλίες για 
εκδηλώσεις αντιπληροφόρησης και γενικού περιεχομένου, 
σαμποτάζ στην εκπαιδευτική διαδικασία (π.χ. 5μελή-15μελή), 
κοινές δράσεις και επικοινωνία μαθητών από διάφορα σχολεία της 
Πάτρας, οργάνωση πολιτιστικών-αθλητικών εκδηλώσεων απ' τους 
ίδιους τους μαθητές..." 

Απόσπασμα από το έντυπο "Ανυπακοή", της αυτοοργανωμένης συλλογικότητας 
μαϋητών/τριών "Ανυπάκουοι Μαϋητές" από την Πάτρα. 


το πείραγμα 


Η οργή να γίνει πείσμα. 

Και το πείσμα συνείδηση 

Τρία χρόνια από τη δολοφονία του Αλέξη Γρηγορόπουλου, τρία 
χρόνια μετά την εξέγερση του Δεκέμβρη. Μια εξέγερση που 
σηματοδότησε την έναρξη μια καινούργιας εποχής, όπου κράτος 
και κεφάλαιο γίνονται όλο και πιο επιθετικοί απέναντι στην 
κοινωνία. Οι αντιστάσεις ανά τον κόσμο μεγαλώνουν: εργατικοί 
αγώνες σε Ελλάδα/Γαλλία/Ισπανία, πολύμηνη φοιτητική εξέγερση 
στη Χιλή, ο αραβικός κόσμος στις φλόγες, κινήματα καταλήψεων 
παντού... Στην Κύπρο όμως? Το κεφάλαιο επιτίθεται και οι 
προοπτικές κοινωνικής/ταξικής αντίστασης φαντάζουν χλωμές. 

Ο πατριωτισμός κι ο εθνικισμός εξαπλώνονται, το κράτος παίρνει 
οικονομικά, διαφόρων ειδών "αφυπνισμένοι/αγανακτισμένοι" 
παίζουν παιχνίδια πολιτικής σκοπιμότητας και η ενδυναμωμένη 
δεξιά επανέρχεται στο προσκήνιο. 

Πορεία καλεσμένη από τη μαϋητική ομάδα ΣΚΑΠΟΥΛΑ από την Κύπρο 



... είναι μια πρωτοβουλία συντρόφων/-ισσών από τη συνέλευση 
του Ρεσάλτο που με έναν αυτοοργανωμένο και αντιιεραρχικό 
τρόπο δοκιμάζει αλλά και δοκιμάζεται, μέσω ενός πειρα(γ)ματικού 
λόγου, ενάντια στον θεσμό του σχολείου και του εκπαιδευτικού 
συστήματος γενικότερα. Μακριά από το να αναγνωρίσει το ρόλο 
του μαθητή (βλέποντάς τον ως έναν ακόμα ρόλο από αυτούς που 
το κράτος και ο καπιταλισμός απλόχερα μοιράζουν) προσπαθεί να 
προκαλέσει ρήγματα στη λογική που θέλει τον μαθητή αποκομμένο 
από την υπόλοιπη κοινωνία. Οπότε μην παραξενευτεί κανείς 
αν δει κείμενα που δεν αφορούν τη μαθητική καθημερινότητα. 
Στους δρόμους και τα σχολεία του Κερατσινίου, της Νίκαιας, του 
Κορυδαλλού, της Δραπετσώνας, το πείρα(γ)μα δεν πουλιέται, 
δεν αγοράζεται, αλλά μοιράζεται με την κυριολεκτική έννοια 
της λέξης- μιας και οι ιδέες μας, οι αξίες μας, οι πράξεις μας, 
η ζωή μας ολόκληρη δεν είναι εμπόρευμα να ανταλλάσσονται 
με χρήματα ή οτιδήποτε άλλο.Πάντα επιδιώκοντας την επαφή 
και την επικοινωνία με όσους και όσες προτιμούν να είναι 
η άμμος και όχι το γράσσο στα γρανάζια του συστήματος. 


Από τα μέσα Ιούνη 2005, στο Κερατσίνι, στην Ερμού 9 (στο ύφος της 
Λεωφόρου Δημοκρατίας 54), 100 μέτρα από την πλατεία Λαού στα 
Ταμπούρια, λειτουργεί ο αυτοοργανωμένος χώρος αλληλεγγύης και 
ρήξης ΡΕΣΑΛΤΟ. Ένα εγχείρημα κοινωνικής-πολιτικής-πολιτισμικής 
παρέμβασης, αναρχικόύ-αντιεξουσιαστικού χαρακτήρα, που έχει 
ως επίκεντρο της απεύθυνσης και της δράσης του την περιοχή του 
Κερατσινίου αλλά το βεληνεκές της παρουσίας και των παρεμβάσεών 
του αγκαλιάζει επίσης τις περιοχές της Δραπετσώνας και της Νίκαιας. 

Όλα αυτά τα χρόνια το στέκι έχει καταθέσει λόγο και δράση 
(με κείμενα, εφημερίδες, αφίσες, εκδηλώσεις, παρεμβάσεις, 
συζητήσεις, προβολές βίντεο, συναυλίες, πορείες) για μια σειρά 
κοινωνικών ζητημάτων. Για τα ζητήματα της μισθωτής σκλαβιάς και 
των κοινωνικών αποκλεισμών, του ρατσισμού και των κοινωνικών 
διακρίσεων με βάση το φύλο και τη σεξουαλική προτίμηση, του 
σχολείου-φυλακή και της άρνησης στράτευσης, του πολιτισμού 
της νάρκωσης και της οικολογικής καταστροφής, της κρατικής- 
καπιταλιστικής βαρβαρότητας και της κρίσης του συστήματος 
κυριαρχίας, του κοινωνικού ελέγχου και της καταστολής, του 
εγκλεισμού και της αλληλεγγύης σε φυλακισμένους αγωνιστές. 


Για επικοινωνία: 

ρθί Γ3£ΙΤΙ 3 @ Κι οΐΠΓΙ 3 ί 1.00 ΙΤΙ 

Για διαρκή ενημέρωση επισκεφτείτε 
το όΙο§ του στεκιού: 

3 Π 3 ΓΧίΙ< 0 -Γ 653 ΐτθ.Νθ§ 5 ροτ.εθΐη 

ΡΕΣΑΛΤΟ 

αυτοοργανωμένος χώρος αλληλεγγύης και ρήξης 
ερμού 9 κερατσίνι 



Το ΡΕΣΑΛΤΟ είναι ένας ανοιχτός κοινωνικός χώρος αδιαμεσολάβητης 
επικοινωνίας, συναναστροφής και ανθρώπινης δημιουργίας, 
χωρίς ιεραρχίες και ειδικούς, μακριά από εμπορευματικές 
σχέσεις, θεαματικά και καταναλωτικά πρότυπα. Ένα πείραμα 
διασταύρωσης, γνωριμίας, συντροφικότητας και δράσης ενάντια 
στην εκμετάλλευση, την αλλοτρίωση και κάθε μορφή εξουσίας. 


Κάθε Παρασκευή, μετά τι<; 8:00μιμ, το στέκι είναι ανοικτό για γνωριμία, κοινωνικότητα και χαλαρή 
συνεύρεση. Η εβδομαδιαία συνέλευση πραγματοποιείται κάθε Τετάρτη στις 8:00μμ. 








